kardosdrur/scandi-wiki huggingface dataset:
David Hasselhoff

David Hasselhoff (født 17. juli 1952) er en skuespiller fra USA, men af tysk oprindelse. Hasselhoff opnåede superstjernestatus med tv-serierne Knight Rider og Baywatch.

Biografi 
David Hasselhoffs første skuespillerolle var som Dr. William Foster Jr. på The Young and the Restless. Denne rolle spillede han fra 1975 til 1982, for i 1982 skiftede han over til serien Knight Rider, der blev et gigantisk hit. Her spillede han rollen som Michael Knight. Serien gav ikke bare David superstjernestatus i USA, men også i Europa. David begyndte også i 1980'erne at lave musik, hvilket aldrig slog igennem i USA. I Europa derimod blev især hans sang "Looking for freedom" et gigantisk hit, og sangen blev en slags kendingsmelodi for Sovjetunionens og de mange andre europæiske kommunisitiske regimers fald. I Tyskland især er David Hasselhoff et meget kendt navn. I 1989 dukkede Hasselhoff op i serien Baywatch, der dog blev annulleret af TV-stationen blot et år efter serien var startet. Hasselhoff nægtede dog at tro på, at serien ikke kunne få succes, så han købte rettighederne til den og styrede selv seriens forløb. I denne omgang blev serien enormt populær og er til dags dato stadig en verdenskendt TV-serie. Serien fortsatte frem til 2001.

Siden de glade 80'ere og 90'ere med Knight Rider og Baywatch, er Hasselhoff blevet ret falleret og er ofte blevet udsat for kritik af sladderblade og hån af komikere som David Letterman for hans rodede privatliv.

Privat 
David Hasselhoff havde alkoholproblemer og misbrugte smertestillende medicin. Han forsøgte ofte at komme ud af problemerne, men selv den dag i dag siges det at problemerne fortsætter.

Noter 

Skuespillere fra USA
Tv-skuespillere fra USA
Hollywood Walk of Fame
Baywatch
Formelenhed

En formelenhed af et stof er lig med den mængde af stoffet, der angives i stoffets formel.

For nogle stoffer, som C12H22O11, er en formelenhed således det samme som et molekyle. For stoffer der indgår i krystaller er en formelenhed lig med den mindste sammensætning af atomer med en nettoladning på 0; f.eks. er en formelenhed BaBr2 netop et bariumatom og to bromatomer.

Se også 
 ion
 mol
 molarmasse
 molekyle

Kilder 

Kemiske formler
Wilhelmina Slater

Wilhelmina Vivian Slater er en fiktiv person fra tv-serien Ugly Betty

Biografi 
Wilhelmina arbejder på Mode Magazine, som kreativ redatør. Hun er rimelig strid og gør hvad der passer hende.

Hun er ude efter Daniel Meades job, som chefredaktør. Men Bradford Meade vil ikke give hende det, så hun går andre veje. 

Alexis Meade siges at være død, men Wilhelmina ved, hvor hun er, og de laver en udspekuleret plan. Alexis skal overtage Daniels plads og så ville hun gøre Wilhelmina til chefredaktør. På samme tid får de også sat Bradford i fængsel, beskyldt for at have myrdet Fey Summers, Modes tidligere chefredaktør og Bradfords elskerinde. Men det går ikke som hun regner med, for Daniel og Alexis bliver venner. 

Hun er datter af en senator. Som yngre blev hun smidt ind og ud af kostskoler. Det samme gør hendes datter Nico. Hun er blev så følelseskold pga. af sin far som også var kold og meget streng.

Eksterne henvisninger 

Wilhelmina Slater på blogspot

Personer fra Ugly Betty
Materielvognen

Materielvognen er en del af Københavns Politis taktiske koncept. Den indeholder al den udrustning en deling fra beredskabssektionen har brug for i forbindelse med indtrængning til mistænkt i lejlighed eller anholdelse af farlige/bevæbnede mistænkte.

Køretøjet gør det muligt at have mandskabet fra beredskabssektionen på gaden på patrulje og alligevel kunne rykke hurtigt ud til indsatser, der kræver "det store gear".

Vognen indeholder bl.a.:
 Maskinpistoler med tilhørende ammunition 
 Maskinpistol (er) med specielle sigtemidler 
 Gevær til indskydning af tåregas
 Skudsikre veste i forskellige størrelser og typer 
 Hammer, kiler, rambuk og andet udstyr til nedbrydning af døre og barrikader
 Megafon
 Tåregasgranater af forskellig art

Materielvognen sikres altid af flere betjente, når den er ude på opgave. Ellers hører den hjemme i en garage hos beredskabssektionen på Politigården.

Københavns Politi
Hæmostase

Hæmostase er fællesbetegnelsen for de processer i kroppen som permanent kan stoppe en indre eller ydre blødning som følge af en skade på en blodåre. Der er en kompliceret proces, der følger en række trin, hvor hvert trin bygger på det foregående.

Det første trin, der også kaldes den primære hæmostase består i en sammentrækning af blodåren omkring skadestedet hvorefter blodpladerne danner en prop, som dækker skadestedet. Dette efterfølges af den sekundære hæmostase, der også er kendt som koagulation. Heri indgår en kaskade af kemiske processer, der involverer et antal proteiner som findes i blodet, som tilsammen medfører at blodet danner en blodstørkning (el. koagel), som forstærker den prop som blodpladerne indledningsvist etablerede. Hele processen afsluttes med fibrinolysen, som er den proces hvorunder koaglet (blodstørkningen) nedbrydes, så blodet atter kan flyde som normalt i blodåren.

Blødersygdommen Hæmofili skyldes blodets manglende evne til hæmostase, som kan reetableres ved hjælp af medicin.

Dissemineret intravaskulær koagulation 

DIC er oftest akut, og kræver behandling forholdsvist hurtigt. Tilstanden kan opstå på mange måder, men nogle af hovedårsagerne er sepsis, infektioner, og traumer, som så kan stimulere koagulationsprocessen gennem prokoagulanter. Nogle eksempler på disse stoffer kunne være, vævsfaktor, lipopolysaccharider, og enzymer der aktiverer koagulationsfaktorer.

På systemisk plan kan tilstanden føre til organskade, på grund af manglende blodforsyning, forårsaget af blodpropper. Behandlingen består i at behandle den underliggende årsag til tilstanden.

Referencer 

Blod
Jeffrey Lieber

Jeffrey Lieber er en manuskriptforfatter for både tv og film. Han blev født i Evangston, Illinois, USA og gik på Evanston Township High School. Han er krediteret som medskaber af tv-serien Lost. Per november 2007 har han dog ikke bidraget med noget siden piloten.

Manuskriptforfattere fra USA
Manuskriptforfattere på Lost
Tjek fødselsår
Matthew Fox

Matthew Fox (født 14. juli 1966) er en amerikansk skuespiller, kendt fra både tv-serier og fuldlængde spillefilm. Fox er bedst kendt for sin de facto-hovedrolle som Jack Shephard i American Broadcasting Companys hitserie Lost.

Filmografi

Film 
 My Boyfriend's Back .. som Buck van Patten (1993)
 We Are Marshall .. som Red Dawson (2006)
 Smokin' Aces .. som Super Security Bill (cameo) (2007)
 Vantage Point .. som Kent Taylor (2008)
 Speed Racer .. som Racer X (2008)

Tv 
 Wings som Tv Warner (1992)
 Freshman Dorm som Danny Foley (1992)
 Vi bli'r i familien som Charlie Salinger (1994 – 2000)
 Behind The Mask James Jones (1999)
 Haunted som Frank Taylor (2002)
 Lost som Jack Shephard (2004 – (2010))
 Saturday Night Live'' som vært (2006)

Eksterne henvisninger 

 

Skuespillere fra Wyoming
Josh Holloway

Joshua Lee Holloway (født 20. juli 1969 i San Jose, Californien, USA) er en amerikansk skuespiller, bedst kendt for rollen som James "Sawyer" Ford i tv-serien Lost.

Filmografi 
 Whisper (2007) ... som Max Truemont.
 Command and Conquer 3 (2007) ... som Ajay.
 Just Yell Fire (2006) ... som sig selv
 Lost (2004) ... som James "Sawyer" Ford
 Good Girls Don't (2004) ... som Eric
 Navy NCIS: Naval Criminal Investigative Service (2004) ... State Trooper Darryl Dawson
 The Lyon's Den (2003) ... som Lana's Toy
 CSI: Crime Scene Investigation (2003) ... som Kenny Richmond 
 Doctor Benny (2003) ... som Pheb
 Sabretooth (2002) ... som Trent Parks 
 My Daughter's Tears (2002)
 Mi amigo (2002) ... som Younger Pal Grisham
 Walker, Texas Ranger ... som Ben Wiley 
 Cold Heart (2001) ... som Sean
 Moving August (1999) ... som Loren Carol
 Angel (1999) ... som "mand med godt udseende" (Vampyr) 
 Cryin' (1993) ... som tasketyv

Eksterne henvisninger 

 

Skuespillere fra Californien
Personer fra Californien
Exodus (Lost)

"Exodus" er sæsonfinalen af første sæson af den amerikanske tv-serie Lost. I nogle lande blev anden del, som er dobbelt længde af et normalt afsnit, delt op i en ekstra - så der blev tre. Afsnittet er skrevet af Damon Lindelof og Carlton Cuse, og instrueret af Jack Bender. Første del blev sendt 18. maj 2005 på American Broadcasting Company, og anden og tredje del blev sendt 25. maj 2005.

Danielle Rousseau (Mira Furlan) ankommer til de overlevendes lejr, og advarer mod The Others er på vej. En ekspedition med blandt andre Jack Shephard (Matthew Fox) og John Locke (Terry O'Quinn) drager ud for at bringe dynamit til Lugen, og besætningen på tømmerflåden får kontakt til fremmede på det åbne hav.

Eksterne henvisninger 
 
 

Afsnit af Lost (sæson 1)
Kurdistan TV

Kurdistan TV er en kurdisk satellitkanal i Kurdistan (Irak), som tilhører KDP.

Kanalens europæiske kontorer ligger i Holland og Tyskland. 

Programmerne sendes mest på kurdisk, men tyrkisk og arabisk bliver også brugt i enkelte programmer. 

Kurdistan TV startede i 1999 og var den første tv-station i Kurdistan (Irak). 

TV
Tv-kanaler
Medievirksomheder fra Irak
Beaufort County (North Carolina)

Beaufort County er et county i delstaten North Carolina i USA, der har en befolkning på 44.958. Hovedbyen er Washington.

Geografi 
Ifølge USA's officielle opgørelse har Beaufort County et totalt areal på 2.483 km², hvoraf 2.144 km² er land og 339 km² (13,64%) er vand.

Tilgrænsende counties
 Washington County (nordøst)
 Hyde County (øst)
 Pamlico County (sydøst)
 Craven County (sydvest)
 Pitt County (vest)
 Martin County (nordvest)

Byområder 
 Aurora
 Bath
 Belhaven
 Chocowinity
 Pantego
 River Road
 Washington
 Washington Park

Counties i North Carolina
Ulstrup (Favrskov Kommune)

Ulstrup er en stationsby i Østjylland beliggende i Favrskov Kommune. Byen har . Ulstrup ligger i Region Midtjylland og hører til Ulstrupbro Sogn. Første led af stednavnet kommer af mandsnavnet Ulf- mens andet led er en afledning af -torp.

Ulstrup by er placeret på en nordvendt terrasselignende skråning i Gudenådalen omgivet af en række skovklædte bakker. På nordsiden af Gudenåen finder man Ulstrup Station hvorigennem jernbanen mellem Viborg og Langå går. Desuden findes Ulstrup Slot som er en klassisk jysk herregård fra Christian 4.s tid. Den blev påbegyndt i 1591 og slottets østfløj med en særpræget sandstensportal færdiggjordes i 1622.

Ulstrup befinder sig ved landevejen Sekundærrute 525 med 20 kilometer til Randers og 28 til Viborg. Den hører til Region Midtjylland.

Galleri

Eksterne kilder/henvisninger 

 Byens websted

Byer i Favrskov Kommune
Zagros TV

Zagros TV er en kurdisk tv-station grundlagt i Kurdistan (Irak).

Kanalen har fået navnet fra Zagros bjergene.

Eksterne Henvisninger

Zagros TV hjemmeside  
Zagros TV Live 

Kurdistan
Tv-stationer
Medievirksomheder fra Irak
Daniell-element

Et Daniell-element er en form for elektrokemisk celle som virker som en form for batteri. Det blev opfundet af John Frederic Daniell (12. marts 1790 i London – 13. marts 1845). Det virker ved at kemisk energi i cellen bliver omdannet til elektrisk energi som man så kan udnytte ved at lede den igennem et ydre kredsløb. Denne form for celle består af en elektrolyt og to elektroder (også kaldet poler, eller anode og katode). Når disse to poler bliver forbundet kan man så trække elektroner fra den ene til den anden og på den måde skabe en spænding i mellem dem. Den teoretisk spænding man ville kunne få ud af et Daniell-element er 1,1V ved brug af 1,0M zinksulfatopløsning og kobbersulfatopløsning.

Måden hvorpå dette er udregnet er ved brugt af de to stoffers standard-elektrodepotentialer ved 25oC:

Eh og Ev står for henholdsvis den højre og venstre del af et celle diagram. Et celle diagram er en måde hvorpå man kan nedeskrive celler som f.eks. et Daniell-element. I dette tilfælde med zink og kobber vil det se sådan her ud:
Zn(s) | Zn2+(aq, 1,0M) || Cu2+(aq, 1,0M) | Cu(s)

Eksterne henvisninger 

Elektriske batterier
Antanas Nedzinskas

Antanas Nedzinskas er en litauisk politiker (Seimas, 2008), musiker, der opnåede kultstatus på YouTube med sin sang "Pop Zvaigzde" ("Popstjerne") – en sang han stillede op med til litauisk Melodi Grand Prix i 2006. Han gik videre til en kvartfinale, men kom aldrig videre derfra.

Eksterne henvisninger 
 6aiQ Antanas optræder med "Pop Zvaigzde"

Musikere fra Litauen
Politikere fra Litauen
Medlemmer af Seimas
Herren

Herren er en betegnelse for Gud i de abrahamitiske religioner (jødedom, kristendom og islam). I danske oversættelser af det Gamle Testamente er "Herren" en oversættelse af et af de hebraiske navne יהוה (JHVH; mulig udtale: Jahveh) eller אֲדֹנָי (Adonaj), og i det Nye Testamente er det en oversættelse af det græske Κύριος (Kyrios).

Jødedom
Kristendom
Bibelen
Washington County (North Carolina)

Washington County er et county i delstaten North Carolina i USA med et indbyggertal på 13.723. Hovedbyen er Plymouth.

Historie 
Washington County blev etableret i 1799, hvor den vestlige tredjedel af Tyrrell County blev overført til det nye county, der blev opkaldt efter George Washington.

Geografi 
Ifølge den officielle angivelse har Washington County et samlet areal på 1.099 km², hvoraf 197 km² (17.89%) er vand.

Washington County er delt mellem tre byer Plymouth (administrationscentrum), Roper og Creswell.

Tilgrænsende counties 
 Chowan County, North Carolina – nord (over Albemarle Sound)
 Perquimans County, North Carolina – nordøst (over Albemarle Sound)
 Tyrrell County, North Carolina – øst
 Hyde County, North Carolina – sydøst
 Beaufort County, North Carolina – sydvest
 Martin County, North Carolina – vest
 Bertie County, North Carolina – nordvest

Byer 
 Creswell
 Plymouth
 Roper

Eksterne henvisninger 
 Washington County official website

Counties i North Carolina
Morten P. Porsild

Morten Pedersen Porsild (1. september 1872 i Glibstrup ved Store Andst – 30. april 1956 i København) var en dansk botaniker, som boede og arbejdede det meste af sit voksne liv i Grønland.

Porsild blev student fra Roskilde Katedralskole 1893, deltog i ekspeditioner til Vestgrønland i 1898 og 1902 sammen med fysiologen August Krogh. 1900 blev han mag.scient. fra Københavns Universitet. I 1906 grundlagde han Arktisk Station i Qeqertarsuaq, Grønland, som siden 1956 har tilhørt Københavns Universitet. Takket være støtte fra berømte polarforskere som Knud Rasmussen, Mylius-Erichsen og Fridtjof Nansen vandt tanken om en permanent bemandet arktisk forskningsstation genklang. Private midler betalte opførelsen af bygningen og driftsomkostningerne kom på finansloven. Morten Porsild var stationsleder i 40 år, hvorefter han vendte tilbage til Danmark. Han er far til botanikeren Alf Erling Porsild.

Ud over botanik beskæftigede Porsild sig med zoologi og etnografi, samt med grønlandsk politik.

Han var medlem af Udvalget til Drøftelse af de grønland­ske Anliggender 1920-21, valgt medlem af Nordgrønlands Landsråd 1927-39, holdt forelæsninger ved Cambridge University og ved amerikanske universite­ter 1922, medlem af The Board of Governors of The Arctic Institute of North America 1945-48, fellow fra 1949, korresponderende med­lem af American Geographical Society, New York, og Ridder af Dannebrog.

Standard autorbetegnelse for arter beskrevet af M.P. Porsild: Porsild

Udvalgte værker
 Porsild, Morten P. (1914) Studies on the material culture of the Eskimo in West Greenland. Meddelelser om Grønland 51:5.
 Porsild, Morten P. (assisteret af A. Erling Porsild) (1920) The flora of Disko Island and the adjacent coast of West Greenland from 66-71 n. lat.: with remarks on phytogeography, ecology, flowering, fructification and hibernation.

Kilder 
 Kraks Blå Bog 1949

Botanikere fra Danmark
Modtagere af Hans Egede-medaljen
Danskere i 1800-tallet
Danskere i 1900-tallet
Riddere af Dannebrog
Personer i Grønlands historie
Personer i Kraks Blå Bog (afdøde)
Polarforskere fra Danmark
Botanikere aktive i Grønland
Arnis Mednis

Arnis Mednis (født 18. oktober 1961) er en sanger fra Letland. Han vandt Letlands Melodi Grand Prix med sangen "Too Much" og blev nummer 18 i Eurovision Song Contest i 2001 i Danmark. Han har også sunget med FabrikaMT, da de sang Letlands fodboldsang.

Sangere fra Letland
Letlands Eurovision Song Contest-deltagere 
Deltagere ved Eurovision Song Contest 2001
Sprogfilosofi

Sprogfilosofi er en gren af filosofien som beskæftiger sig med sproget. Selv om filosoffer har talt om sproget siden Platons Kratylos, fik det ikke en særlig plads inden for filosofien før i 1800-tallet gennem den såkaldte sproglige vendning. 

For at forstå hvad sprogfilosofien beskæftiger sig med, kan man se på nogle af de spørgsmål som ofte har været diskuteret:

 Hvordan kan sprog have mening?
 Hvordan er mening knyttet til begrebet om sandhed?
 Hvilken del af sproget er meningsbærende? Ord? Sætninger? Tanken?
 Hvad er mening?
 Hvordan påvirkes synet på filosofi af sproget og synet på sproget?
 Hvordan forholder sprog og tanker sig til hinanden?
 Hvordan forholder sproget sig til verden?
 Hvilke er de logiske forudsætninger for meningsfuldhed?
 Hvad og hvordan anvender vi sproget?
 Hvad er en metafor?
 Hvordan fungerer tolkning og oversættelse?
 Hvordan påvirkes kundskab (epistemologi) af sproget?

Analytisk filosofi
At sprogfilosofien er væsentlig for analytisk filosofi er nærliggende hvis man anser at filosofiske problemer først bør klargøres gennem en analyse af sproget. Filosoffer som Gottlob Frege, Bertrand Russell og Ludwig Wittgenstein brugte derfor meget tid på det logiske grundlag for en sådan analyse.

Hverdagssproget
Filosofien om hverdagsssproget er en del af sprogfilosofien som studerer hverdagssproget, både for at lære om selve sprogets natur og for ved hjælp af kundskab om hverdagssprogets funktion at løse mere generelle filosofiske problemer, for eksempel inden for moral og metafysik. 
Vigtige repræsentanter er J.L. Austin og H. P. Grice. Teorien om talehandlinger er måske det mest berømte resultat, men også skiftet fra sprogets mening til antydning og implikaturens funktion har plads i sprogfilosofien.

Kontinental filosofi
Sprogfilosofien inden for kontinental filosofi stammer først og fremmest fra Ferdinand de Saussure hvis projekt nogle mener har store ligheder med Freges. I den kontinentale tradition er filosoffer som Edmund Husserl, Martin Heidegger og Jacques Derrida vigtige inden for sprogfilosofien.

Noter

Sprogforskning
Kinnevik

Investment AB Kinnevik er et svensk investeringsselskab med store aktieposter i bl.a. teleselskabet Tele2, mobiltelefonselskabet Millicom, tv-koncernen Modern Times Group, aviskoncernen Metro International og papir- og emballagekoncernen Korsnäs. Pr. 2007 har selskabet opført aktiver for 37,8 mia. svenske kroner.

Selskabet blev grundlagt i 1936 af advokat Hugo Stenbeck. Selskabet var oprindeligt specialiseret i investeringer i selskaber i papir- og stålindustrien. Efter Hugo Stenbecks død i 1977 indtog sønnen Jan Stenbeck direktørstolen. Han ændrede selskabets kurs og begyndte at foretage investeringer i nystartede virksomheder inden for medier og teknologi. Når selskaberne nåede en vis modenhed, blev en del af kapitalen overført til Kinneviks egne aktionærer.

Den største ejerandel i Kinnevik besiddes af Emesco AB, der ejes af Hugo Stenbecks familie. Emesco er repræsenteret i bestyrelserne i Kinnevik og associerede selskaber ved Jan Stenbecks datter Cristina Stenbeck.

Ekstern henvisning 
 Kinneviks hjemmeside

 
Etableret i 1936
Virksomheder i Stockholm
Pamlico County

Pamlico County er et county i delstaten North Carolina i USA med en befolkning på 12.934. Hovedbyen er Bayboro.

Historie 
Pamlico County dannedes i 1872 af dele af Beaufort County og Craven County og fik navn efter Pamlico Sound, som det ligger op til.

Geografi 
Ifølge den officielle opgørelse har Pamlico County et samlet areal på 1.467 km², hvoraf 594 km² (40,49%) er vand.

Tilgrænsende counties 
 Beaufort County – nord
 Hyde County – nordøst (over Pamlico Sound)
 Carteret County – sydøst (over mundingen af Neusefloden)
 Craven County – sydvest (over mundingen af Neusefloden og mod vest

Byer 
 Alliance
 Arapahoe
 Bayboro
 Mesic
 Minnesott Beach
 Oriental
 Stonewall
 Vandemere
 Maribel
 Florence
 Merritt
 Reelsboro
 Grantsboro
 Hobucken
 Lowland

Eksterne henvisninger 
 Pamlico Countys officielle hjemmeside
 Byen Orientals hjemmeside

Counties i North Carolina
Ferrara (provins)

Provinsen Ferrara (it. Provincia di Ferrara) er en provins i regionen Emilia-Romagna i det nordlige Italien. Ferrara er provinsens hovedby.

Der var 344.323 indbyggere ved folketællingen i 2001.

Geografi 
Provinsen Ferrara grænser til:
 i nord mod Lombardiet (provinsen Mantova) og Veneto (provinsen Rovigo),
 i øst mod Adriaterhavet,
 i syd mod provinserne Ravenna og Bologna og
 i vest mod provinsen Modena.

Kommuner  

 Argenta
 Bondeno
 Cento
 Codigoro
 Comacchio
 Copparo
 Ferrara
 Fiscaglia
 Goro
 Jolanda di Savoia
 Lagosanto
 Masi Torello
 Mesola
 Ostellato
 Poggio Renatico
 Portomaggiore
 Riva del Po
 Terre del Reno
 Tresignana
 Vigarano Mainarda
 Voghiera
Forlì-Cesena (provins)

Provinsen Forlì-Cesena (it. Provincia di Forlì-Cesena) er en provins i regionen Emilia-Romagna i det nordlige Italien. Forlì er provinsens hovedby.

Der var 358.542 indbyggere ved folketællingen i 2001.

Geografi 
Provinsen Forlì-Cesena grænser til:
 i nord mod provinsen Ravenna,
 i øst mod Adriaterhavet og provinsen Rimini,
 i syd mod Marche (provinsen Pesaro e Urbino), 
 i syd og vest mod Toscana (provinserne Arezzo og Firenze).

Kommuner  

 Bagno di Romagna
 Bertinoro
 Borghi
 Castrocaro Terme e Terra del Sole
 Cesena
 Cesenatico
 Civitella di Romagna
 Dovadola
 Forlimpopoli
 Forlì
 Galeata
 Gambettola
 Gatteo
 Longiano
 Meldola
 Mercato Saraceno
 Modigliana
 Montiano
 Portico e San Benedetto
 Predappio
 Premilcuore
 Rocca San Casciano
 Roncofreddo
 San Mauro Pascoli
 Santa Sofia
 Sarsina
 Savignano sul Rubicone
 Sogliano al Rubicone
 Tredozio
 Verghereto
Hamtaro

er en japansk anime-tegnefilmsserie der handler om hamstere.
Psykedelisk

Psykedelisk (engelsk: psychedelic) er et begreb, der betyder bevisthedsudvidende, noget som forandrer (beriger) sindets virkelighedsopfattelse, hallucination.

Etymologi 
Direkte oversat fra græsk (Ψυχεδελικός): Ψυχή (psyke, sind) + δηλος (åbenbar, klar) og betyder egentlig bevidsthedsåbenbarende – altså noget, der klarlægger bevidstheden, som den er.

Historie og aktualitet 
Ordet blev brugt første gang i 1957 af den amerikanske læge Humphrey Fortescue Osmond (1. juli 1917 – 6. februar 2004) til at beskrive effekterne af hallucinogene stoffer som meskalin og LSD

Psykedeliske metoder er igen blevet populære i den vestlige verden i det 21. århundrede, blandt andet som en vej til selvindsigt. Der forskes desuden både internationalt og i Danmark i brugen af psykedeliske stoffer i medicin og psykoterapi.

I Danmark 
I Danmark findes Psykedelisk Samfund, som arbejder på at integrere psykedelisk kultur og metoder i samfundet. Vigtige danske forskere på området er David Erritzøe og Oliver Hovmand.

Litteratur 

 Michael Pollan (2019): “ Den foranderlige bevidsthed”. Klim

Se også 
 Psykedeliske stoffer
 Psykedelisk musik
 Barbarella
Noter

Noter 

Ord og vendinger